EkBass/fiwiki-20250220-pages-articles huggingface dataset:
Harri Sailas

Harri Sailas (s. 12. joulukuuta 1951Sailaksen ansioluettelo pdf-tiedostona) on suomalainen ekonomi ja työeläkevakuutusyhtiö Ilmarisen entinen toimitusjohtaja. Hän aloitti Ilmarisen toimitusjohtajana vuoden 2007 alussa, kun edellinen toimitusjohtaja Kari Puro jäi eläkkeelle. Vuodesta 2016 lähtien Sailas on toiminut Solidiumin hallituksen puheenjohtajana. Sailas on toiminut Alkon hallituksen puheenjohtajana vuodesta 2014, Finavian hallituksen puheenjohtajana vuodesta 2015 ja FinnHEMSin hallituksen puheenjohtajana vuodesta 2020. Sailas valittiin Linnanmäen huvipuistoa hallinnoivan Lasten Päivän Säätiön hallituksen puheenjohtajaksi joulukuussa 2022. Harri Sailas ilmoitti joulukuussa 2012 jatkavansa Ilmarisen toimitusjohtajana kevääseen 2015 asti.Uutiset, Ilmarinen Samana vuonna hän täytti 64 vuotta. Ennen Ilmarista Sailas toimi Nordea Pankin varatoimitusjohtajana. Hänellä on takanaan yli 30 vuoden mittainen pankkiura Nordea Pankissa ja sen edeltäjissä Merita Nordbankenissa, Merita Pankissa ja Kansallis-Osake-Pankissa.Ilmarinen: Harri Sailas Ilmarisen uudeksi toimitusjohtajaksi 3.5.2006 Vuoden 2008 alusta Sailas on toiminut Helsingin seudun kauppakamarin puheenjohtajana. Hän on ehdottanut Helsingin seudun kuntien Helsingin, Espoon, Vantaan ja Kauniaisen yhdistämistä. Lisäksi Sailas on lentokenttäyhtiö Finavian hallituksen puheenjohtaja. Sailaksen asema oli esillä eduskunnan hallituksen kyselytunnilla helmikuussa 2012, jossa Finnairin valtion omistajaohjauksesta vastaava ministeri Heidi Hautala kyseenalaisti Sailaksen toiminnan Finnairin ja Ilmarisen johdossa asiassa, joka koski Mika Vehviläisen asuntokauppaa. Sailas asuu Ilmarisen omistamassa asunnossa, ja asuntoetu kuuluu hänen 487 228,62 euron peruspalkkaansa. Sailas on kotoisin Nivalasta, jossa hän syntyi monilapsiseen perheeseen. Yksi hänen sisaruksistaan on valtiosihteeri Raimo Sailas. Veljekset ovat olleet Suomessa vaikuttavassa yhteiskunnallisessa asemassa, ja heillä on muun muassa kuntauudistuksesta ollut yhteinen näkemys. Kuntien palvelurakennetyöryhmässä istunutta Raimo-veljeään Harri Sailas neuvoi veljesten yhteishaastattelussa 2006 näin: ”Esityksen kannattaisi olla niin raju, jotta se olisi riittävän hyvä vesittyneenä.” ==Lähteet== Luokka:Suomalaiset yritysjohtajat Luokka:Vuonna 1951 syntyneet Luokka:Elävät henkilöt
Roberto Di Donna

Roberto Di Donna (s. 8. syyskuuta 1968 Rooma) on italialainen pistooliampuja ja olympiavoittaja. Di Donna voitti Atlantassa 1996 olympiakultaa 10 metrin ilmapistoolissa dramaattisten vaiheiden jälkeen. Ennen viimeistä laukausta johdossa ollut Kiinan Wang Yifu ampui vain 6,5 ja näin italialainen voitti kultaa 0,1 pisteen erolla. Wang pyörtyi tämän jälkeen ampumaradalle. Di Donna sai myös Atlantassa pronssia 50 metrin pistoolissa. Lisäksi hän on saavuttanut maailmanmestaruuskilpailuissa henkilökohtaista pronssia 10 metrin ilmapistoolissa Milanossa 1994 ja joukkue hopeaa samassa lajissa Milanossa ja Sarajevossa 1989. == Lähteet == *Profiili ISSF Newsissä *ISSF:n tietokanta == Aiheesta muualla == * Roberto Di Donna Bio, Stats, and Results Olympics at Sports-Reference.com Luokka:Italialaiset ampujat Luokka:Italialaiset olympiavoittajat Luokka:Vuonna 1968 syntyneet Luokka:Elävät henkilöt
Tony Moore

Tony Moore on brittiläinen muusikko. Hän oli brittiläisessä heavy metal -yhtyeessä Iron Maidenissä vuonna 1977, mutta vain yhden konsertin ajan, koska Iron Maidenin perustajan Steve Harrisin mielestä koskettimet eivät sopineetkaan Iron Maidenin musiikkityyliin. Moore aloitti Iron Maidenissä, mutta liittyi myöhemmin Cutting Crew -yhtyeeseen. Hän tuli tunnetuksi Kashmir Klub -musiikki-illan perustamisesta vuonna 1997. Vuonna 2010 hän sai Bascan Gold Badge -palkinnon. == Lähteet == == Aiheesta muualla == * Verkkosivut * Luokka:Brittiläiset kosketinsoittajat Luokka:Syntymävuosi puuttuu Luokka:Elävät henkilöt
Eigil Nansen

Eigil Nansen (18. kesäkuuta 1931 – 28. helmikuuta 2017) oli norjalaisen tutkimusmatkailijan Fridtjof Nansenin pojanpoika, joka sytytti olympiatulen Oslon Bislettin stadionilla vuoden 1952 talviolympialaisten avajaisissa.http://torchrelay.beijing2008.cn/en/archives/modern/1952oslo/ Vuonna 1991 Nansenille myönnettiin Lisl ja Leo Eitzingerin palkinto työstään pakolaisten ja ihmisoikeuksien hyväksi.http://www.uio.no/om_uio/priser/eitinger/previous.html ==Lähteet== Luokka:Norjalaiset ihmisoikeusaktivistit Luokka:Vuonna 1931 syntyneet Luokka:Vuonna 2017 kuolleet
Muonion kirkonkylä

Muonion kirkonkylä on Muonion kunnan kuntakeskus. Muonio sijaitsee Muonionjoen rannalla. Valtatie 21 (E8) ja kantatie 79 (Kittilään) risteävät Muonion kirkonkylällä. Kylältä on myös siltayhteys Ruotsiin, jossa ensin Muodoslompoloon, mistä tie nro 99 yhdistää pohjoiseen Karesuvantoon ja etelään Pajalaan. Vuoden 2021 lopussa Muonion kirkonkylän taajaman väkiluku oli 1 179, ja sen pinta-ala oli 4,80 neliökilometriä. Muonion kirkonkylällä on peruskoulu, lukio ja ammattikoulu. Lisäksi on ”hiihtolukio”, johon tulee oppilaita ympäri Suomea ja Suomen rajojen ulkopuoleltakin. Hiihtolukio on samassa rakennuksessa toimivien Muonion lukion ja Ammattiopisto Lappian yhteinen hiihtovalmennusryhmä Ski College. == Lähteet == Luokka:Muonion kylät Luokka:Suomen kirkonkylät Luokka:Suomen kuntakeskukset Luokka:Lapin maakunnan taajamat
Karjasillan seurakunta

thumb|280px|Kaakkurin Pyhän Andreaan kirkko. Karjasillan seurakunta on yksi Oulun seurakuntayhtymän seitsemästä seurakunnasta. Seurakunta toimii Oulun kaupungin Kaakkurin, Kastellin, Kaukovainion, Karjasillan ja Maikkulan alueilla. Seurakunnassa oli vuoden 2021 lopulla 32 588 jäsentä. == Historiaa == Karjasillan seurakunta aloitti toimintansa vuonna 1966. Oulun ja Oulujoen kunnan kuntaliitoksessa Oulun tuomiokirkkoseurakunta kasvoi, lisäksi Haukiputaan Pateniemen alue liitettiin siihen. Seurakuntaa pidettiin liian suurena, niinpä tuomiokirkkoseurakunnan ja Oulujoen seurakunnan yhteinen kirkkovaltuusto päätti, että nämä kaksi seurakuntaa jaettaisiin neljäksi seurakunnaksi. Yksi näistä neljästä oli Karjasillan seurakunta. Kirkkohallitus ja valtioneuvosto vahvistivat päätöksen kesällä 1965 ja jako astui voimaan vuoden 1966 alusta. == Kirkot == * Karjasillan kirkko * Kastellin kirkko * Maikkulan kappeli * Pyhän Andreaan kirkko Kaakkurissa == Herätysliikkeet == Vanhoillislestadiolaisuuden ydinkannatus on keskittynyt erityisesti Oulun ympäristöön. Oulu on vanhoillislestadiolaisen suunnan luonnollinen keskuspaikka. Suhteessa kaupungin väkimäärään kannatus on ympäristöä vähäisempi. Myös muilla lestadiolaissuuntauksilla on Oulussa omat kannattajaryhmänsä. Muista herätysliikkeistä Oulussa toimivat myös kansanlähetys ja herännäisyys sekä jossain määrin evankelinen herätysliike. == Papisto == Seurakunnan ensimmäinen kirkkoherra oli Aarno Seppo. Karjasillan seurakunnan nykyinen kirkkoherra on Juhani Lavanko, joka toimii myös Oulun seurakuntayhtymän yhteisen kirkkoneuvoston puheenjohtajana. === Kirkkoherrat === Muun muassa seuraavat henkilöt ovat toimineet Karjasillan seurakunnan kirkkoherroina: * 1966–1971: Aarno Seppo * 1971–1978: Pentti Pyy * 1978–2000: Pertti Heikinheimo * 2000–2023: Juhani Lavanko * 2024–: Jaakko Tuisku == Katso myös == * Uskonto Oulussa * Oulun seurakuntayhtymä ==Lähteet== Luokka:Oulun evankelis-luterilaisen hiippakunnan seurakunnat Luokka:Oulun seurakunnat
Nylands Svenska Ungdomsförbund

Nylands Svenska Ungdomsförbund on Uudellamaalla sijaitsevien suomenruotsalaisten nuorisoseurojen keskusjärjestö. Se perustettiin Helsingissä 13. marraskuuta 1905. NSU:ta edelsi uusimaalaisten nuorisojärjestöjen yhteistyöelin Centralutskottet, joka toimi vuosina 1898-1905. Centralutskottet perustettiin 11. kesäkuuta 1898 Porvoossa samaan aikaan pidettyjen laulu- ja musiikkijuhlien yhteydessä. Vanhimmat Uudellamaalla yhä toimivat nuorisoseurat perustettiin jo 1890-luvulla, kuten esimerkiksi Hembygdens Vänner, joka perustettiin 1892 ja toimii yhä Snappertunassa. Suomessa nuorisoseuratyö on valtion tukemaa toimintaa, jota harjoitetaan jokaisessa Suomen kunnassa. Nuorisoseuratoiminnassa keskeisellä sijalla ovat olleet useissa kylissä sijaitsevat nuorisoseuratalot. Opetusministeriö on tukenut nuorisoseuratalojen korjauksia ja ylläpitoa vuodesta 1978 alkaen. Kyseinen valtion tuki on kanavoitu 1990-luvulta alkaen Suomen Kotiseutuliiton vuosittain antamaksi avustukseksi. NSU:n jäsenmäärä on kasvanut vuoden 1970 noin kymmenestä tuhannesta jäsenestä ennätykseensä 22 152 jäseneen vuonna 1992. Sittemmin jäsenmäärä on hiukan laskenut mutta on yhä noin 20 000 henkilöä. NSU:hun kuuluu jäsenyhdistyksinä 110 paikallista nuorisoseuraa. Luku on myös hiukan laskenut aiemmista 120:stä jäsenseurasta. NSU tukee myös alueellista amatööriteatteritoimintaa ja yhdistyksen tuen alaisuudessa on tällä hetkellä viisi kesäteatteria Uudellamaalla: * Lurens sommarteater Pernajassa. * Vanda teaterförening Tikkurilassa. * Glims sommarteater Glimsin kotiseutumuseossa Espoossa. * Å-teatern Pickalan tilalla Siuntiossa. * Raseborgs sommarteater Snappertunassa, Tammisaaressa. == Lähteet == * NSU.fi Luokka:Nuorisoseurat
PG 1159 -tähti

PG 1159 -tähti on tähti, joka on muuttumassa planetaarisen sumun keskustähdestä valkeaksi kääpiöksi. Näiden kuumien tähtien pintalämpötilat ovat 75 000–200 000 kelviniä. Jotkut näistä tähdistä polttavat yhä heliumia ydinreaktioissa. PG 1159 -tähdet ovat jäähtymässä kohti DO-tyypin valkeita kääpiöitä. Näiden tähtien prototyyppi on PG 1159-035. Jotkut näistä tähdistä sykkivät aaltoilevasti, ei säteen suunnassa, 300–3 000 sekunnin jaksoissa, valonvaihtelulla 5–10 %. Nämä ovat GW Virginis -tähtiä, jotka jaetaan DOV- ja PNNV-tähtiin. Luokka:Planetaariset sumut Luokka:Valkoiset kääpiöt
Jani Nieminen

Jani Ensio Nieminen (s. 28. heinäkuuta 1987 Helsinki)Jatkoaika.com on suomalainen jääkiekkomaalivahti, joka edusti viimeksi suomi-sarjassa pelaavaa Kiekko-Espoota. == Ura == Nieminen oli jo 17-vuotiaana ensimmäisen kerran mukana HIFK:n liigajoukkueen luukkuvahtina. Läpimurtonsa hän teki kauden 2007–2008 lopussa, kun hän pääsi pelaamaan kuusi runkosarjaottelua sekä seitsemän pudotuspeliottelua. Nieminen on historian ensimmäinen SM- liigamaalivahti, joka on pelannut nollapelin sekä ensimmäisessä runkosarja- että playoff-ottelussaan. Lisäksi hän johti kaudella 2008–2009 maalivahtitilastoa samaan aikaan sekä Mestiksessä että SM-liigassa. Kaudet 2010–2012 Nieminen pelasi Tapparassa ja kaudeksi 2012–2013 hän siirtyi SaiPaan. Nieminen aloitettua kauden 2012-2013 SaiPassa hyvin, KHL-joukkue Ak Bars Kazan hankki hänet tammikuussa 2013. Nieminen pelasi kauden aikana Kazanissa vain kaksi runkosarjaottelua. Hänen sopimuksensa purettiin kauden jälkeen. Syyskuussa hän teki vuoden sopimuksen Bluesin kanssa. Sopimuksessa oli myös optio kaudesta 2014-2015, jonka Blues myöhemmin käytti. Kaudella 2013-2014 Nieminen pelasi kahdeksan nollapeliä. == Tilastot == Runkosarja Pudotuspelit Kausi Joukkue Liiga O V H MIN PM NP PMK TP% O V H MIN PM NP PMK TP% 2007–08 HIFK SM-liiga 3 3 0 180 5 1 1.67 94,4 6 2 3 327 15 1 2.75 89,8 2008–09 HIFK SM-liiga 31 15 9 1749 75 3 2.57 91,6 2 0 2 120 7 0 3.50 88,5 2009–10 HIFK SM-liiga 14 6 5 780 32 2 2.46 90,5 - - - - - - - - 2010–11 Tappara SM-liiga 25 8 11 1466 69 0 2.82 90,7 - - - - - - - - 2011–12 Tappara SM-liiga 42 11 22 2352 122 3 3.11 90,0 - - - - - - - - 2012–13 SaiPa SM-liiga 36 15 10 2141 93 0 2.61 91,2 - - - - - - - - Ak Bars Kazan KHL 2 1 0 100 6 0 3.60 89,8 - - - - - - - - 2013–14 Espoo Blues SM-liiga 44 19 19 2590 96 8 2.22 91,3 7 3 4 449 20 0 2.67 91,7 2014–15 Espoo Blues SM-liiga 24 2.76 90,3 - - - - - - - - 2015–16 SaiPa SM-liiga 27 2.54 89,9 6 2.93 89,1 2016–17 Fischtown Pinguins DEL 25 8 16 1395 80 1 3.44 89,7 3 0 2 130 12 0 5.54 83,3 9 kautta Yhteensä SM-liiga 246 ? ? ? ? ? ? ? 21 ? ? ? ? ? ? ? == Lähteet == * === Viitteet === Luokka:Suomalaiset jääkiekkomaalivahdit Luokka:Vuonna 1987 syntyneet Luokka:Elävät henkilöt
Juuso Oinonen

Juuso Oinonen (s. 28. joulukuuta 1988 Joensuu) on suomalainen jääkiekkomaalivahti, jonka nykyinen seura on Mestis-joukkue SaPKo. Oinonen on Jokipoikien kasvatti. Oinonen pelasi HIFK-urallaan lähinnä joukkueen a-junioreissa, mutta on myös muutaman kerran käväissyt SM-liigajoukkueen vaihtopenkillä luukkuvahtina. Syksyllä 2006 Oinonen torjui jopa puoli ottelua ottelussa Pelicansia vastaan. HIFK:sta hän siirtyi Jokipoikiin ja sieltä edelleen SaPKoon. Oinonen oli ilmoittanut vuonna 2012 lopettavansa uransa, mutta jatkoi silti vielä pelaamista II divisioonan Kiekkokoplissa. Hän palasi kuitenkin tammikuussa 2013 SaPKoon loppukauden kestävällä sopimuksella, kun joukkue etsi maalivahtia Antti Pesosen siirryttyä HPK:n harjoitteluvahvuuteen. ==Lähteet== Luokka:Suomalaiset jääkiekkomaalivahdit Luokka:Vuonna 1988 syntyneet Luokka:Elävät henkilöt
Austen-konepistooli

Austen (lyh. Australian Sten) on Australiassa toisen maailmansodan aikana valmistettu konepistooli. Austenin rakenne on yhdistelmä brittiläisen Sten- ja saksalaisen MP-40 -konepistoolin rakenteesta.https://modernfirearms.net/en/submachine-guns/australia- submachine-guns/austen-eng/ Australialaisten joukkojen Pohjois-Afrikassa sotasaaliiksi saamia MP-40 -konepistoolejahttp://handle.slv.vic.gov.au/10381/204164 kuljetettiin Lithgowin asetehtaalle Austenin kehittelyjä varten. Asetta valmistettiin vuosien 1942 - 1944 aikana Mk I -mallina 19 914 ja Mk II -mallina 200 kappaletta. Australialaiset joukot eivät pitäneet aseesta ja suosivat sen sijaan Owen-konepistoolia. == Lähteet == * Modern Firearms: AUSTEN submachine gun == Aiheesta muualla == *Austen Mark 1, Thompson M1928A1 ja Owen Mark 1-43 Luokka:Konepistoolit
Piirakka

Piirakka on suolainen tai makea leivonnainen, jossa on taikinasta valmistettu kuori ja täyte. Piirakan täyte voi sisältää esimerkiksi hedelmiä, lihaa, kalaa, kasviksia, juustoa, kermaa, suklaata, pähkinöitä tai muita makeita tai suolaisia aineksia. Piirakat voivat olla avonaisia, jolloin vuoka peitetään taikinalla ja täyte asetetaan sen päälle, tai kuorellisia, jolloin vuokaan asetetun täytteen päälle tehdään taikinakuori tai täyte asetetaan kokonaisuudessaan kuoren sisään. Toisissa kielissa erotetaan eri piirakkalajit nimellä, mm. ruotsinkielessä paj ja pirog. Myös englannin kielessä sanotaan pie ja pasty, pierogi tai pierožki (venäjästä). Piirakkaa muistuttavia ruokia on Ranskalainen pâté, murekeruoka, joka on joskus on tehty taikinakuorella, melkein kuin monet piirakat. Piirakoihin kuuluvat myös pasteijat, joita ovat Espanjasta tuleva empanada ja Intiasta tuleva samosa. . Piirakka voi olla pienoismuoto voileipäkakusta, jolloin puhutaan voileipäpiirakasta tai salaattipiirakasta. Tällainen on esimerkiksi italialaiseen tyyliin tehty salaattipiirakka, joka sisältää pestoa, basilikanlehtiä, tomaattia ja mozzarellajuustoa. Piirakoita on moneen lähtöön. Suolaisia piirakoita on brunsseihin sopivista juhannusjuhliin sopiviin ja kasvispiirakoista lihapiirakoihin. Myös makeita piirakoita on monenlaisia. Niissä on marja- ja hedelmäpiirakoita sekä rahka-, suklaa-, tosca- ja kinuskipiirakoita. pienoiskuva|Mansikka-raparperipiirakka pullataikinasta. == Tunnettuja lajeja == *Karjalanpiirakka *Lihapiirakka *Mansikkapiirakka *Mustikkapiirakka *Omenapiirakka *Rahkapiirakka *Quiche **Quiche lorraine *Raparperipiirakka *Rusupiirakka == Lähteet == == Aiheesta muualla == * Luokka:Seulonnan keskeiset artikkelit
Lanchester (konepistooli)

Lanchester oli vuosina 1940-1944 valmistettu brittiläinen kopio saksalaisesta MP28 -konepistoolista. Sterling Armament Company valmisti George Herbert Lanchesterinhttp://www.nmm.ac.uk/collections/explore/object.cfm?ID=AAA3152 suunnittelemaa asetta ensin kerta- ja sarjatulta ampuvana Mk I ja myöhemmin pelkkää sarjatulta ampuvana Mk I* malleinahttp://world.guns.ru/smg/smg84-e.htm. ==Lähteet== ==Aiheesta muualla== * Modern Firearms: Lanchester Mk.1 * Göta Vapenhistoriska Sällskapet: Submachine guns of United Kingdom * Lanchester MK1* -kuvasivu Luokka:Konepistoolit
Ruusutarha

Ruusutarha (myös rosario tai rosarium) tarkoittaa puutarhaa tai puistoa, jossa kasvaa useita erityyppisiä ruusuja. Mukana on sekä jalostettuja lajikkeita että jalostamattomia luonnonlajeja. Ruusutarhat ovat usein avoinna yleisölle. == Suomalaisia ruusutarhoja == Suomalaisia ruusutarhoja ovat muun muassa: * Hatanpään arboretumin ruusutarha (Tampere) * Helsingin yliopiston kasvitieteellisen puutarhan ruusut (Helsinki) * Jokilaakson matkailupuutarha (Lapua) * Maskun Rosarium (Masku) * Oulun yliopiston kasvitieteellisen puutarhan ruusut (Oulu) * Turun yliopiston kasvitieteellisen puutarhan ruusukokoelma (Turku) * Tähkäpuisto (Turku) * Veteraanipuisto (Kaarina) == Muiden maiden ruusutarhoja == * Europa-Rosarium (Sangerhausen, Saksa) * Parc de la Tête d'Or (Lyon, Ranska) * Rosarium Uetersen (Uetersen, Saksa) == Lähteet == == Aiheesta muualla == *
Jaakko Lepola

Jaakko Lepola (s. 14. maaliskuuta 1990 Espoo, Suomi) on suomalainen jalkapalloilija, pelipaikaltaan keskikenttäpelaaja. Pelaajaurallaan hän on edustanut muun muassa FC Honkaa ja FC Lahtea. Kaudesta 2022 alkaen Lepola on edustanut FC Pelifiilistä. == Tilastot == Vain kansalliset sarjat huomioitu. Tilanne kauden 2013 alussa.http://www.veikkausliiga.hs.prewise.com/ennatykset_index.htm Joukkue Sarja Kausi Ottelut Maalit Honka Veikkausliiga 2007 2 0 2008 14 2 2009 16 4 2010 18 1 2011 20 0 Lahti Veikkausliiga 2012 14 0 Yhteensä 84 7 == Lähteet == == Aiheesta muualla == * Lepola soccerway-sivustolla * Lepola Veikkausliigan sivuilla Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
Pierre Claude François Daunou

Pierre Claude François Daunou (18. elokuuta 1761, Boulogne-sur-Mer, Departement Pas-de-Calais – 20. kesäkuuta 1840 Pariisi) oli ranskalainen poliitikko, historioitsija ja arkistonhoitaja. Vuonna 1792 Danou valittiin kansalliskonventtiin, jossa hän muun muassa äänesti Ludvig XVI:n kuolemantuomiota vastaan ja joutui girondisti-suhteidensa vuoksi vankilaan. Myöhemmin hän oli yksi tärkeimmistä Ranskan vuoden III perustuslain kirjoittajista, valittiin viidensadan neuvostoon ja toimi useaan otteeseen sen puhemiehenä. Danou oli luomassa Ranskan instituuttia, jonka rakenteen hän suunnitteli. 1800-luvulla hän toimi keisarikunnan arkistonhoitajana. Vuodesta 1819 alkaen hän hoiti 1530 perustetun Collège de Francen historian ja estetiikan professuuria. Daunoun luennot koottiin hänen kuolemansa jälkeen ja julkaistiin 1842–1846 20-osaisena teoksena nimellä Cours d’études historiques, (Historian tutkimuskurssi). Pääasiallisina aiheina ovat lähdekritiikki ja historian kirjoittamisen oikeat työtavat. Luokka:Ranskalaiset historioitsijat Luokka:Ranskalaiset poliitikot Luokka:Ranskan suuren vallankumouksen henkilöt Luokka:Vuonna 1761 syntyneet Luokka:Vuonna 1840 kuolleet
Matt Hussey

Matt Hussey (28. toukokuuta 1979 New Haven, Connecticut) on yhdysvaltalainen ammattilaisuransa lopettanut jääkiekkoilija. Hän pelasi uransa alkuvuosina lähinnä AHL-liigassa ja suuntasi sitten Eurooppaan, ossa pelasi Suomessa, Saksassa, Slovakiassa ja Ranskassa. ==Pelaajaura== Hussey aloitti uransa Wisconsinin yliopiston jääkiekkojoukkueessa. Pittsburgh Penguins varasi hänet ensimmäisen yliopistokauden jälkeen viimeisellä kierroksella numerolla 254 NHL:n varaustilaisuudessa 1998. Kaudeksi 2002–2003 hän siirtyi Pittsburghin farmijoukkueeseen Wilkes-Barre/Scranton Penguinsiin, jossa pelasi kauden 2005–2006 loppuun asti. Hussey sai kokeilla kahdesti pelaamista NHL:ssä kausina ja , jolloin sai yhteensä 16 ottelua peliaikaa. Tuolta ajalta ovat hänen ainoat NHL:ssä tehdyt pisteet. Kaudeksi Hussey teki sopimuksen Detroit Red Wingsin kanssa, ja pelasi joukkueessa tehottomat viisi ottelua. Pääosan kaudesta hän pelasi Detroitin farmissa Grand Rapids Griffinsissä. Hussey jatkoi AHL-liigassa seuraavankin kauden Lake Erie Monstersin joukkueessa. Hussey siirtyi SM-liigaan kaudella 2007–2008, jolloin hän pelasi Jokereissa. Lyhyen Jokerit-visiitin jälkeen Hussey lähti kaudeksi 2008–2009 DEL-liigassa pelaavaan Straubing Tigersiin. Vuonna 2009 hän siirtyi saman liigan ERC Ingolstadtiin. ==Lähteet== * Luokka:Yhdysvaltalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1979 syntyneet Luokka:Elävät henkilöt
Lanchester

Lanchester voi viitata seuraaviin asioihin: == Henkilöitä == * Elsa Lanchester, englantilaissyntyinen näyttelijä * Frederick Lanchester, brittiläinen yleisnero ja insinööri * John Lanchester, brittiläinen journalisti ja novelisti == Sotaan liittyviä asioita == * Lanchester, 1940-1944 britanniassa valmistettu saksalaisen MP28-konepistoolin kopio * Lanchester 4x2 Armoured Car, brittiläinen panssariauto * Lanchester 6x4 Armoured Car, brittiläinen panssariauto * Lanchesterin lait, matemaattisia kaavoja taistelevien osapuolten suhteellisten vahvuuksien laskemiseksi. == Muuta == * Lanchester Motor Company, brittiläinen autovalmistaja vuosina 1895-1955 * Lanchester Polytechnic (nyk. Coventryn yliopisto), yliopisto englannissa * Macrobrachium lanchesteri, lasikatkarapu, Macrobrachium-sukuun kuuluva katkarapulaji == Katso myös == * Lancaster
J. M. DeMatteis

John Marc DeMatteis (s. 15. joulukuuta 1953 Yhdysvallat) on sarjakuvakäsikirjoittaja, jonka töitä on nähty Suomessakin supersankarisarjakuvissa. DeMatteis on intialaisen gurun Meher Baban seuraaja. == Aiheesta muualla == * Juho Salo: Abadazad: Matka käsittämättömään. Kvaak.fi 24.10.2006. Luokka:Yhdysvaltalaiset käsikirjoittajat Luokka:Yhdysvaltalaiset sarjakuvantekijät Luokka:Vuonna 1953 syntyneet Luokka:Elävät henkilöt
Mike Ploog

Mike Ploog (s. 1942 Minnesota, Yhdysvallat) on kuvakäsikirjoittaja ja sarjakuvapiirtäjä, joka on tehnyt kuvasuunnitelmia elokuviin, piirtänyt Marvel Comicsin kauhusarjakuvia ja kuvittanut Joulupukin elämästä kertovan sadun. Hän on ollut mukana luomassa monia Marvelin kauhuteemaisista hahmoista, kuten Otuksen, Aaveajajan ja Ihmissuden yössä. == Suomennettuja teoksia == * * == Lähteet == == Aiheesta muualla == * * * Luokka:Yhdysvaltalaiset sarjakuvantekijät Luokka:Vuonna 1942 syntyneet Luokka:Elävät henkilöt
Frank Schätzing

Frank Schätzing (s. 1957) on saksalainen jännityskirjailija. Taustaltaan hän on mainostoimittaja. Schätzingiltä on suomennettu rikosromaani Sudennälkä (1996) ja ekologinen jännityskirja Pedot (2004). == Suomennettuja teoksia == * * Luokka:Saksalaiset kirjailijat Luokka:Saksalaiset tieteiskirjailijat Luokka:Vuonna 1957 syntyneet Luokka:Elävät henkilöt
Dundeen yliopisto

Dundeen yliopisto on Dundeessa, Skotlannissa sijaitseva yliopisto. Se perustettiin vuonna 1881. Maineeltaan yliopisto on yksi Skotlannin parhaita, ja sille onkin myönnetty kunniamainintoja esimerkiksi opetuksen tasosta. Maailman viidensadan huippuyliopiston Shanghai-yliopistovertailussa Dundeen yliopisto ylsi vuonna 2016 sijalukuluokkaan 201–300. Tämä tarkoitti Ison- Britannian 22.–28. parhaiten sijoittuneen yliopiston asemaa.Academic Ranking of World Universities 2016 shanghairanking.com Yliopisto on jakautunut neljään collegeen, jotka puolestaan jakautuvat eri alojen laitoksiin. Se tarjoaa monipuolista opetusta niin tieteen, taiteen kuin tekniikankin saralla. Yliopistossa ovat opiskelleet tai työskennelleet muiden muassa lääketieteen Nobelilla palkittu James W. Black, kirjailija Kate Atkinson, BBC:n toimittaja Alan Johnston sekä joukko muita merkittäviä brittiläisiä henkilöita. Opiskelijoiden valitsemina rehtoreina ovat toimineet esimerkiksi Clement Freud (1974–1980) ja Stephen Fry (1992–1998). ==Lähteet== ==Aiheesta muualla== *Times Higher Education (THE) World University Rankings: University of Dundee Yliopisto Luokka:Skotlannin yliopistot
Erik Söderblom

Erik Arne Söderblom (s. 14. elokuuta 1958 Helsinki) on suomalainen teatteri- ja oopperaohjaaja.Erik Söderblom Klassinen.fi (archive.org, arkistoitu versio) Hän toimi Helsingin juhlaviikkojen toiminnanjohtajana 2009–2015 ja aloitti Espoon kaupunginteatterin johtajana elokuussa 2017. Söderblom aloitti taiteellisen työskentelynsä muusikkona ja orkesterinjohtajana Helsingin kamarijousissa. Hän opiskeli musiikkitiedettä Helsingin yliopistossa ja oopperaohjausta Münchenissä. Teatteriohjaajaksi hän valmistui Teatterikorkeakoulusta. Vuosina 1988–1990 hän toimi ohjaajana Turun Kaupunginteatterissa ja vuodesta 1991 lähtien Q-teatterissa Helsingissä. 1995–2001 hän vaikutti Q-teatterin hallituksen puheenjohtajana sekä myös yhdessä tuottaja Jukka Hytin kanssa perustamansa Q-teatterin Baltic Circle -teatterifestivaalin taiteellisena johtajana. Hän on toiminut Teatterikorkeakoulun ruotsinkielisen laitoksen näyttelijäntyön määräaikaisena professorina vuosina 2001–2010 sekä 2005–2009 myös koulun vararehtorina. Erik Söderblomin veli on kapellimestari Jan Söderblom. Heidän isänsä oli kapellimestari Ulf Söderblom. == Lähteet == Luokka:Suomalaiset teatteriohjaajat Luokka:Teatterikorkeakoulun professorit Luokka:Suomalaiset kulttuurielämän vaikuttajat Luokka:Vuonna 1958 syntyneet Luokka:Elävät henkilöt Luokka:Suomalaiset professorit
Sylvia Louise Engdahl

Sylvia Louise Engdahl (s. 1933 Los Angeles) on yhdysvaltalainen kirjailija. Engdahl oli vakuuttunut siitä, että avaruusmatkailu oli tarpeellista ihmiskunnan säilymisen kannalta, joten hän päätti ryhtyä kirjoittamaan avaruuskirjoja nuorille. Hänen esikoisteoksensa Enchantress from the Stars ilmestyi vuonna 1970, ja sen uusittu laitos julkaistiin 2001. Suomeksi se on julkaistu nimellä Lumotar (Tammi, 2003)https://www.kirjasampo.fi/fi/kulsa/kauno%253Aateos_3848. Sen uutta tulemista auttoi vuonna 1990 saatu Phoenix-palkinto. Kyseinen palkinto myönnetään 20 vuotta aiemmin julkaistulle erinomaiselle teokselle, joka ei julkaisuajankohtanaan ole saanut palkintoa.Niklas Bengtsson: Ulkomaista lasten ja nuorten scifiä. BTJ Kirjastopalvelu, 2006. Engdahl ei painota kirjassaan tekniikkaa, vaan teos on luonteeltaan pohdiskeleva satu. Kirjailija hyödyntää perusasetelmassaan lohikäärmeen surmaamiseen liittyviä taruja. == Lähteet == == Aiheesta muualla == * Vesa Sisättö: Keskiaikaisella planeetalla. Helsingin sanomat 4.2.2004. Luokka:Yhdysvaltalaiset tieteiskirjailijat Luokka:Yhdysvaltalaiset lasten- ja nuortenkirjailijat Luokka:Vuonna 1933 syntyneet Luokka:Elävät henkilöt
Maria Ringinen

Maria Ringinen (s. 24. huhtikuuta 1988 Tallinna, Viro) on suomalainen entinen rytminen voimistelija. Hän voitti vuosina 2003–2007 Suomen mestaruuden neliottelussa ja kaikilla neljällä tuona vuonna vuorossa olleella välineellä. Vuonna 2008 hän voitti neliottelun, vanteen ja keilan mutta jäi hopealle narussa ja nauhassa. Pohjoismaiden mestaruuden hän voitti neliottelussa kolmesti ja yksittäisillä välineillä yhteensä yhdeksän kertaa. Maailmanmestaruuskilpailuissa Ringisen paras sijoitus oli neliottelussa 20. sija vuonna 2005. Ringinen lopetti uransa vuonna 2008. Päätökseen vaikuttivat hänen karsiutumisensa Pekingin olympialaisista ja epäilys siitä, ettei Suomesta löytyisi tarpeeksi tasokasta valmennusta uran jatkoa ajatellen.Maria Ringinen lopettaa voimistelu-uransa Ringinen edusti Elannon Iskua ja häntä valmensivat Laura Ahonen ja Terhi Toivanen. == Saavutuksia == ;MM-kilpailut * 2003: 26. henkilökohtainen neliottelu * 2005: 20. henkilökohtainen neliottelu * 2007: 35. henkilökohtainen neliottelu ;EM-kilpailut * 2003: 14. joukkuekilpailu * 2005: 20. henkilökohtainen neliottelu * 2006: 14. joukkuekilpailu * 2007: 24. henkilökohtainen neliottelu ;Pohjoismaiden mestaruuskilpailut * 2004 ** kultaa neliottelu ja kaikilla välineillä * 2006 ** kultaa neliottelu, naru, keila, nauha, joukkuekilpailu ** hopeaa pallo * 2008: ** kultaa neliottelu, naru, vanne, joukkuekilpailu ** hopeaa nauha ** pronssia keila ;SM-kilpailut * 2003: kultaa neliottelu ja kaikki neljä välinefinaalia * 2004: kultaa neliottelu ja kaikki neljä välinefinaalia * 2005: kultaa neliottelu ja kaikki neljä välinefinaalia * 2006: kultaa neliottelu ja kaikki neljä välinefinaalia * 2007: kultaa neliottelu ja kaikki neljä välinefinaalia * 2008: ** kultaa neliottelu, vanne, keila ** hopeaa naru, nauha == Lähteet == * Ringisen esittely Suomen Voimisteluliiton sivuilla, Internet Archive 4.4.2008 * === Viitteet === Luokka:Suomalaiset rytmiset voimistelijat Luokka:Vuonna 1988 syntyneet Luokka:Elävät henkilöt
Pelipeitto

Pelipeitto Oy Kustannus on turkulaisen Harri Kumpulaisen pienkustantamo. Yritys julkaisee kirjallisuutta nimellä Turbator. Harri Kumpulainen on julkaissut nimellä Harri Erkki useita humoristisesti painottuneita scifinovelleja. Näitä on koottu kokoelmaan Pitkä jauntti (Turbator / Pelipeitto Kustannus, 2007.) Hän on julkaissut myös muun muassa kuvitteellisen elämäkerran Mahdollinen elämä ja kirjoittanut näytelmiä. Kumpulaisen mukaan spekulatiivinen fiktio tarjoaa kirjoittajille hyvät mahdollisuudet nykyajan erittelyyn – etäännyttämällä voi tehokkaasti käsitellä kipeitäkin aiheita kiihkottomasti. Paras tieteis- ja fantasiakirjallisuus käsittelee aina ihmistä ja ihmisen ongelmia, vaikka viekin tarinan avaruuteen tai rinnakkaismaailmaan. Kumpulaisen mukaan fantasian ja sadun lajityypit valitettavasti sotketaan usein keskenään. Aidossa fantasiassa tulee olla tarttumapinta todellisuuteen. Kumpulaisen lausunnon mukaan Turbator ei tavoittele kirjamyynnillä taloudellista voittoa vaan kulttuurista voittoa. Sähkökirjojen julkaisuun Turbator ei aio ryhtyä.Matilainen 2014, s. 68. == Lähteet == == Aiheesta muualla == * Kotisivut * Kari Salminen: Aaveita ja aavistuksia. Turun sanomat 18.12.2007. Luokka:Suomalaiset kirjankustantamot
Pellon seisake

Pellon seisake (Pelto, ) oli Espoossa Espoon ja Kauklahden rautatieasemien välissä sijainnut rautatieliikennepaikka. Se avattiin 2. tammikuuta 1931. Seisaketta suunniteltiin lakkautettavaksi jo 1978, mutta läheisen pitkäaikaissairaalan toiveesta se säilyi paikallaan. L-juna pysähtyi Pellossa vain jos matkustaja kävi ilmoittamassa konduktöörille. Myös Y-juna pysähtyi tarvittaessa Pellon seisakkeella ennen vuotta 1988. Seisake lakkautettiin lopulta 28. toukokuuta 1995 vähäisten matkustajamäärien takia. Nykyisin Pellon seisakkeesta ei ole jäljellä juuri mitään, myös Pellon seisakkeella sijainnut tasoristeys poistettiin vuonna 2006. Muistona seisakkeesta oli vieressä oleva bussipysäkki, jossa pysähtyivät bussilinjat 168, 213 ja 242. Pysäkki poistui käytöstä 15.5.2023. == Lähteet == ==Aiheesta muualla== * Vaunut.org: Kuvia Pellon seudulta Luokka:Espoon rautatieliikennepaikat Luokka:Uudenmaan lakkautetut rautatieliikennepaikat Luokka:Muurala
Jeppe Kofod

Jeppe Sebastian Kofod (s. 14. maaliskuuta 1974 Kööpenhamina) on tanskalainen sosiaalidemokraattisen puolueen poliitikko. Hän toimi Tanskan ulkoministerinä vuosina 2019–2022. Aiemmin hän toiminut meppinä sekä kansankäräjäedustajana. Hänellä on yhteiskuntatieteellinen koulutus Roskilden yliopistosta. Hänellä on myös hallintotieteellinen tutkinto Harvardista. Vuonna 2008 Kofod joutui eroamaan kansankäräjien ulkopoliittisen komitean johdosta, kun oli paljastunut, että hän oli sosiaalidemokraattien nuorisojärjestön juhlissa sekaantunut 15-vuotiaaseen tyttöön. == Teokset == * Demokrati på dansk, 1999 * Nye vinde, nye veje, 2002 * Dansk udenrigspolitik - socialdemokratiske pejlemærker, 2003. * Atlantiske afstande, 2004. == Lähteet == == Aiheesta muualla == * Viralliset sivut * Jeppe Kofod Tanskan kansankäräjien verkkosivuilla * Luokka:Sosiaalidemokraattiset poliitikot Luokka:Tanskan ulkoministerit Luokka:Tanskalaiset europarlamentaarikot Luokka:Vuonna 1974 syntyneet Luokka:Elävät henkilöt
Minna-Leena Erkkilä

Minna-Leena Erkkilä on Kokkolassa syntynyt esikoiskirjailija. Hän opiskelee suomen kieltä Oulun yliopistossa. Hänen nuorten fantasiaromaaninsa Valtakunta (2007) oli Kristilliset kustantajat ry:n Vuoden kristillinen kirja -ehdokkaana. == Romaani == * == Aiheesta muualla == * Olli Seppälä: Vuoden kristillinen kirja 2007 -ehdokkaat valittu. 4.10.2007. * Maija-Liisa Mattila: Valtakunta kahlaa rantavesissä . Keskipohjanmaa 2007. Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Syntymävuosi puuttuu Luokka:Elävät henkilöt
Michel Faber

Michel Faber (s. 1960 Alankomaat) on kirjailija. Hän muutti lapsena vanhempiensa mukana Hollannista Australiaan, missä hän asui 25 vuotta. Nykyisin hän asuu Skotlannissa. Hän nousi kuuluisuuteen esikoisromaanillaan Lihaa ja verta (Under the Skin, 2000), joka yhdistää tieteiskirjallisuuden ja kauhukirjallisuuden elementtejä. Veripunainen, lumivalkoinen (The Crimson Petal and the White, 2002) on laaja romaani 1800-luvun lopun Lontoosta. == Teokset == === Suomennetut teokset === * * === Suomentamattomat teokset === *The Hundred and Ninety-Nine Steps (2001) *The Courage Consort (2002) *The Fire Gospel (2008) * The Book of Strange New Things (2014) == Sovitukset == Vuoden 2001 teoksesta Veripunainen, lumivalkoinen tehtiin samanniminen neliosainen televisiosarja vuonna 2011. Sarjan tuotti BBC ja sen pääosissa ovat Romola Garai, Chris O'Dowd, Richard E. Grant ja Gillian Anderson. Vuoden 2000 teoksesta Lihaa ja verta on tehty skotlantilainen elokuva Under the Skin vuonna 2013. Sen ohjasi Jonathan Glazer ja elokuvan pääosassa on Scarlett Johansson. Elokuva sai ensi-iltansa Venetsian elokuvajuhlilla 3. syyskuuta 2013. == Lähteet == == Aiheesta muualla == * Putte Wilhelmsson: Lihaa ja verta. Helsingin Sanomat 13.7.2001. Luokka:Alankomaalaiset kirjailijat Luokka:Vuonna 1960 syntyneet Luokka:Elävät henkilöt
Androgeos

Androgeos () oli kreikkalaisessa mytologiassa Kreetan kuninkaan Minoksen ja Pasifaen poika. Androgeos osallistui Panathenaian kisoihin, jossa hän voitti kanssakilpailijansa kaikissa lajeissa. Yleisimmän version mukaan Aigeus, Ateenan kuningas, juoni tämän vuoksi hänen kuolemansa; joko lähettämällä tätä vastaan Marathonin häränApollodoros: Bibliotheke ('Kirjasto') 3.15.7–8 (engl. käännös)Pausanias: Periegesis tes Hellados ('Kreikan kuvaus') 1.27.10 (engl. käännös) tai järjestämällä tämän taisteluunHyginus: Fabulae xli (engl. käännös)Diodoros Sisilialainen: Historian kirjasto iv.60.4–5 (engl. käännös). Vaihtoehtoisen muunnelman mukaan hänet tappoivat hänen kanssakilpailijansa. Minos epäili ateenalaisten järjestäneen poikansa kuoleman ja hyökkäsi Attikaan tehden suurta tuhoa. Rauhan ehtona Minos vaati ateenalaisia lähettämään hänelle joka yhdeksäs vuosi seitsemän nuorukaista ja seitsemän neitoa uhrattaviksi Minotaurokselle.Diodoros Sisilialainen: Historian kirjasto iv.61.1–3 (engl. käännös) Ateena kärsi tästä kunnes Theseus surmasi Minotauroksen. == Lähteet == Luokka:Kreikkalainen mytologia
Gamelan Hanuman

Gamelan Hanuman on vuonna 1986 perustettu suomalainen indonesialaista gamelan- musiikkia soittava orkesteri. Yhtyeen perusti musiikkitieteilijä Reijo Lainela. Orkesterin nimi tulee Intian kansalliseepos Ramayanassa esiintyvän apinapäisen Hanuman-jumalan nimestä. Orkesteri harjoittelee Indonesian Helsingin suurlähetystössä. Gamelan Hanuman on vuosien varrella kokenut useita muusikkovaihdoksia. Soittajia orkesterissa on vajaa parikymmentä. Yhtyeen johtaja Reijo Lainela on opiskellut gamelan-musiikkia indonesiassa. Hän on myös orkesterin ainoa alkuperäisjäsen. Orkesterin käyttämät instrumentit ovat viisisävelisessä sléndro-vireessä sekä seitsemänsävelisessä pelog-vireessä olevia riippu gongeja ja gongisarjoja sekä metallofoneja neljässä oktaavissa. Soittimistoon kuuluu myös käsirummut, piikkiviulu, huilu ja sitrantapainen kielisoitin. Vuodesta 1991 Gamelan Hanuman on myös esittänyt klassista indonesialaista Wayang Kulit -varjonukketeatteria kertojanäänen säestämänä. == Lähteet == *http://www.gamelanhanuman.net/etusivu.html Luokka:Suomalaiset maailmanmusiikkiyhtyeet
Jari Sara

Jari Sara (s. 25. huhtikuuta 1989 Pattijoki) on uransa lopettanut suomalainen jalkapalloilija. Hän oli pelipaikaltaan oikea laitapuolustaja. Sara debytoi FF Jaron edustusjoukkueessa Veikkausliigassa 2006. Paikkansa Jaron avauskokoonpanossa hän vakiinnutti kaudella 2011. Sara on pelannut 11 poikien maaottelua. ==Lähteet== * Veikkausliigan Hall of Fame ===Viitteet=== ==Aiheesta muualla== * Sara FF Jaron sivuilla * Sara transfermarktin sivulla Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
Vuolingon rautatieasema

Vuolingon rautatieasema () on lakkautettu rautatieliikennepaikka Savon radalla Mikkelin Vuolingolla. Vuolinko avattiin liikenteelle 9. helmikuuta 1906. Asemarakennus valmistui 1925 ja sen on suunnitellut todennäköisesti Thure Hellström. Vuolingosta tuli Suomen ensimmäinen rautateiden kauko-ohjattu liikennepaikka vuonna 1955. Sinne asennettiin releasetinlaite, ja asemaa kauko-ohjattiin Mikkelistä. Onnistuneen kokeilun myötä Mikkeli–Pieksämäki- rataosan kauko-ohjaus otettiin käyttöön huhtikuussa 1962. Henkilö- ja tavaraliikenne Vuolingolla lakkautettiin 1975 ja koko liikennepaikka lakkautettiin 1976. Se avattiin myöhemmin uudelleen, mutta lakkautettiin 2001, jolloin myös sivuraiteet suljettiin. Asema-alueen rakennukset siirtyivät Senaatti-kiinteistöille 2007. == Lähteet == Luokka:Mikkelin rautatieliikennepaikat Luokka:Etelä-Savon lakkautetut rautatieliikennepaikat
Nicholas Fisk

Nicholas Fisk (oik. David Higginbottom; 14. lokakuuta 1923 Lontoo – 10. toukokuuta 2016) oli brittiläinen tieteiskirjailija, joka kirjoitti etupäässä lapsille. Hänen teoksiaan ovat muun muassa Avaruuden panttivangit ja Triljoonasade. Hän kirjoitti myös Starstormers-romaanisarjaa. == Lähteet == == Aiheesta muualla == * Juho Sandberg: Supa Loon planeetta. Aikakone 4/1989. * Vesa Lehtinen: Triljoonasade. Aikakone 11.1.2000. Luokka:Brittiläiset tieteiskirjailijat Luokka:Brittiläiset lasten- ja nuortenkirjailijat Luokka:Vuonna 1923 syntyneet Luokka:Vuonna 2016 kuolleet
Alan Dean Foster

Alan Dean Foster (s. 1946) on yhdysvaltalainen tieteiskirjailija. Foster kirjoitti George Lucasin käsikirjoituksen pohjalta ensimmäisen Tähtien sota -aiheisen kirjan, Tähtien sota -elokuvan (1977) romaaniversion, joka ilmestyi 1976, puoli vuotta ennen elokuvaa. Kirjailijaksi merkittiin George Lucas. Foster kirjoitti myöhemmin romaanin Mustan lordin paluu (1978), joka oli ensimmäinen Tähtien sota -kirja, joka ei suorasti pohjautunut elokuviin. Teos perustui George Lucasin luonnoksiin siitä, millainen olisi ollut Tähtien sodan suoraan televisiolle tehty jatko-osa siinä tapauksessa, että ensimmäinen elokuva ei olisi menestynyt. == Teoksia == * == Suomennettu novelli == * ”Bensaa suonissa” (1976), teoksessa Top Science Fiction 1, 1990. == Aiheesta muualla == * Marko Ahonen: Tähtien sota -trilogia. Aikakone (1996). Luokka:Yhdysvaltalaiset fantasiakirjailijat Luokka:Yhdysvaltalaiset tieteiskirjailijat Luokka:Vuonna 1946 syntyneet Luokka:Elävät henkilöt
Odds & Sods

Odds & Sods on The Whon syyskuussa 1974 julkaistu kokoelma-albumi, joka sisältää yhtyeen aiemmin julkaisemattomia kappaleita. Polydor Records julkaisi vuonna 1998 albumin remasteroituna CD-versiona, jolle oli lisätty lisää ennenjulkaisemattomia tai muuten harvinaisia kappaleita. ==Kappaleet== *Kaikki kappaleet kirjoittanut Pete Townshend, ellei toisin mainita. ===Alkuperäinen vinyyliversio=== A-puoli # # # # # # B-puoli # * # # # # ===Remasteroitu CD-versio=== # # # # # # # # # # # # # # # # # # # # # # # ==Kokoonpano== * Roger Daltrey - laulu * John Entwistle - bassokitara, vaskipuhaltimet, laulu * Keith Moon - rummut, laulu * Pete Townshend - kitara, syntetisaattorit, piano, laulu == Lähteet == Luokka:Vuoden 1974 kokoelma-albumit Luokka:The Whon albumit
Cyrill Demian

Cyrill Demian (myös Cyril tai Zyrill Dämian tai Damian, 1772–1847) oli armenialaissyntyinen piano- ja urkurakentaja, joka patentoi ensimmäisen Akkordion-nimellä kulkeneen harmonikan vapaalehdykkäkielisen esimuodon Wienissä 23. toukokuuta 1829. Demianin Akkordion koostui sarjasta aeolinoja eli kahdesta huuliharpusta, jotka oli järjestetty puiseen laatikkoon ja varustettu palkeella ja koskettimistolla. Paljetta käytettiin oikealla kädellä. Näppäintä painettaessa saatiin aikaan sointu, eri sointu paljetta vedettäessä kuin työnnettäessä. Nimi Akkordion juontaa juurensa juuri kyseisestä sointuominaisuudesta. == Lähteet == == Aiheesta muualla == *Bergenin museon näyttelysivusto, sisältää kuvan Luokka:Harmonikka Luokka:Soitinrakentajat Luokka:Armenialaiset henkilöt Luokka:Urkujen valmistajat Luokka:Soitinten keksijät Luokka:Vuonna 1772 syntyneet Luokka:Vuonna 1847 kuolleet
Ägläjärvi

Ägläjärvi () on Suojoen vesistöön kuuluva järvi Karjalan tasavallan Suojärven piirin Loimolan kunnassa Venäjällä. Sen pinta-ala on 10,1 neliökilometriä, valuma-alueen laajuus 88,6 neliökilometriä ja keskisyvyys 5,3 metriä. Ägläjärvi on kapeikon kautta yhteydessä Kyläjärveen ja laskee Aittojoen kautta Salonjärveen. Kalalajeja ovat hauki, särki, salakka, seipi, made, ahven ja kiiski. Ägläjärvi kuuluu Suomen Neuvostoliitolle luovuttamaan Raja-Karjalaan. Suomelle kuuluessaan se sijaitsi Korpiselän kunnan itäosassa. Ägläjärveä ympäröi aikaisemmin myös samanniminen kylä. Suomalaiset joukot valloittivat sen takaisin neuvostoliittolaisilta 22. joulukuuta 1939.Vihollinen menetti yli 2000 miestä Tolvajärven-Ägläjärven taisteluissa Talvisota 1939-1940, Puolustusvoimat ==Lähteet== Luokka:Karjalan tasavallan järvet Luokka:Korpiselän järvet Luokka:Suojoen vesistö Luokka:Suojärven piiri
Fabula Nova Crystallis Final Fantasy XIII

Fabula Nova Crystallis Final Fantasy XIII () on Square Enixin kehitteillä oleva Final Fantasy -sarjan kokoelma, joka käsittää toistaiseksi viisi roolipeliä: Final Fantasy XIII, Final Fantasy XIII-2, Lightning Returns: Final Fantasy XIII, Final Fantasy Type-0 ja Final Fantasy XV. Pelit perustuvat samaan mytologiaan, vaikka hahmonsa, juonensa ja ympäristönsä puolesta ne eivät liity toisiinsa (paitsi Final Fantasy XIII ja XIII-2). Fabula Nova Crystalliksen latinasta tuleva nimi tarkoittaa ”kristallin uutta tarinaa”. ==Kehitys== Projektin nykyisistä peleistä Final Fantasy XIII julkaistaan PlayStation 3:lle sekä Xbox 360:lle, Final Fantasy XIII-2 ja Final Fantasy Versus XIII niin ikään PlayStation 3:lle ja Final Fantasy Type-0 PlayStation Portablelle. Fabula Nova Crystallikseen on tarkoitus sisällyttää lähitulevaisuudessa julkistettavia nimikkeitä muillekin alustoille. Pelien ohella myös muut tuotteet ovat mahdollisia. Kutakin peliä kehittävät kokoonpanoltaan toisistaan poikkeavat tuotantoryhmät, joilla on esimerkiksi eri ohjaajat, tuottajat ja säveltäjät. Final Fantasy Versus XIII:a ohjaava Tetsuya Nomura tosin vastaa hahmosuunnittelusta kaikissa neljässä pelissä. Pelit ovat erilaisia myös mekaniikaltaan: Final Fantasy XIII edustaa edeltäjiensä tavoin vuoropohjaista konsoliroopeliä, kun taas Final Fantasy Versus XIII on painotukseltaan toiminnallisempi. Yōichi Wada on ilmoittanut, että Fabula Nova Crystallikseen käytetään suunnilleen 100 miljardin jenin budjettia, joka on noin kaksinkertainen Compilation of Final Fantasy VII:lle varattuun rahamäärään nähden. Wadan mukaan alasarjaa myös tuotettaisiin vuosikymmenen ajan. ==Lähteet== ==Aiheesta muualla== *Fabula Nova Crystallis Final Fantasy XIII Square Enixin sivustolla Luokka:Final Fantasy -pelit
Carl Friedrich Uhlig

Carl Friedrich Uhlig (1789 Chemnitz, Saksin herttuakunta – 1874) oli saksalainen klarinetisti ja soitinrakentaja. Uhlig on tullut tunnetuksi rakennettuaan ensimmäisen saksalaisen Konzertinan 1834. Hän oli tutustunut Cyrill Demianin rakentamaan Akkordioniin matkallaan Wieniin. Koska hän ei pitänyt soittimen ominaisuuksista, hän päätti rakentaa oman. Uhligin Konzertina oli neliönmuotoinen ja siinä oli viisi painiketta molemmilla puolilla. Kukin painike tuotti eri äänen riippuen palkeen käyttösuunnasta, joten sillä saatiin aikaan yhteensä 20 säveltä. Vuoteen 1840 mennessä Uhlig oli kasvattanut sävelten määrää 56:een, ja myöhemmin hän valmisti 60, 64 ja 76 säveltä tuottamaan kykeneviä soittimia. Hänen soitinmalliaan tuotettiin lähes muuttumattomana aina vuoteen 1900 saakka. Uhligin työ loi perustaa saksilaiselle huuliharppu- ja harmonikkateollisuudelle, joka levisi myös Waldheimin, Klingenthalin ja Carlsfeldin kaupunkeihin. Hänen concertinamallistaan kehitettiin myöhemmin myös argentiinalaisen tangon soitin bandoneón. Soitinvalmistaja Harmonikafabrik Lange/Uhlig toimi Chemnitzissä yli 100 vuotta. == Lähteet == == Aiheesta muualla == *Bergenin museon näyttelysivusto, sisältää kuvan Uhligista ja hänen ensimmäisestä Konzertinastaan Luokka:Saksalaiset käsityöläiset Luokka:Saksalaiset soitinrakentajat Luokka:Vuonna 1789 syntyneet Luokka:Vuonna 1874 kuolleet
Owen-konepistooli

Owen on Australiassa toisen maailmansodan aikana valmistettu, Evelyn Owenin (1915 - 1949) vuonna 1939 suunnittelema konepistooli.http://www.awm.gov.au/people/8479.asp Se on toimintamekanismiltaan massasulkuinen, avoimelta lukolta kerta- ja sarjatulta ampuva ja 9x19 mm Parabellum/Luger kaliiperinen. Owenin rakenteen näkyvin erikoisuus on lippaan sijoittaminen pystyyn aseen päälle hiukan eteenpäin ja vasemmalle kallistettuna. Aseet naamiomaalattiin tehtaalla keltaisella ja vihreällä maalilla, myöhemmin tehdaskunnostetut aseet pinnoitettiin parkerisoinnilla. Owen -konepistoolia valmistettiin Lysaghts Newcastle Worksin tehtaalla Port Kemblassa vuosien 1942 - 1944 välillä Mark 1-42, Mark 1-43 (tai Mark 1 Wood butt (puutukki)) ja Mark 2 malleina 45 433 kappaletta. Australian joukot käyttivät Oweneita toisen maailmansodan jälkeen vielä sekä Korean että Vietnamin sodissa. Australian armeija korvasi sen 1960-luvulla F1-konepistoolilla. == Lähteet == === Viitteet === == Aiheesta muualla == *Evelyn Ernest Owen *Forgotten Weapons: The Australian Owen SMG *Owen machine carbine / submachine gun Luokka:Konepistoolit
F1-konepistooli

F1 on australialainen konepistooli. F1 -konepistoolia valmistettiin Lithgow Small Arms Factoryn tehtaalla vuosien 1963 - 1976 välillä yli 400 000 kappaletta.http://www.militaryfactory.com/smallarms/detail.asp?smallarms_id=463 F1 on toimintamekanismiltaan massasulkuinen, avoimelta lukolta kerta- ja sarjatulta ampuva ja 9×19 mm Parabellum/Luger kaliiperinen. Sen rakenteen näkyvin erikoisuus on kaarevan lippaan sijoittaminen pystyyn aseen päälle hiukan vasemmalle kallistettuna. Australian armeija korvasi F1-konepistoolit vuonna 1991 F88 -rynnäkkökivääreillä. == Lähteet == == Aiheesta muualla == *F1 submachine gun *Aust 9mm F1 SMG - a Short History Luokka:Konepistoolit
Rick Salomon

Richard Allan "Rick" Salomon (s. 24. tammikuuta 1968 Asbury Park, New Jersey) on yhdysvaltalainen yrittäjäPokerStars The Big Game kausi 2 jakso 6, elokuvatuottajahttp://www.imdb.com/name/nm0758903/ ja pokerinpelaaja, joka parhaiten tunnetaan suhteistaan julkisuuden henkilöiden kuten Shannen Dohertyn, Paris Hiltonin ja Pamela Andersonin kanssa. Salomon oli naimisissa ääninäyttelijä Elizabeth Dailyn kanssa vuosina 1995-2000\. Pariskunnalla on kaksi tytärtä (Hunter, s. 1996 ja Tyson, s. 1998). Julkisuuteen Salomon nousi lyhyen ja kiivaan avioliittonsa näyttelijä Shannen Dohertyn myötä.http://www.imdb.com/news/wenn/2002-10-24#celeb3 Liitto kesti tammikuusta 2002 vuoteen 2003. Vuonna 2003 internetiin vuosi seksivideo, jolla olivat mukana perijätär Paris Hilton ja Salomon. Salomon haastoi oikeuteen sekä nauhoitusta levittäneen yhtiön, että Hiltonin perheen.http://www.thesmokinggun.com/archive/paristapesuit1.html Muutama kuukausi tämän jälkeen Salomon alkoi itse levittää nauhoitusta aikuisviihdeyhtiö Red Light District Videon kautta. DVD 1 Night in Paris oli myyntimenestys ja se voitti kolme pornoteollisuuden AVN- palkintoahttp://imdb.com/title/tt0412260/awards. 6\. lokakuuta 2007 Salomon avioitui Pamela Andersonin kanssa. Avioliitto särkyi vain 10 viikkoa myöhemmin Andersonin haettua avioeroahttp://www.celebtv.com/Headlines.aspx?NewsGuid=affb703b-a191-46f8-bac9-846512159510. Pian tämän jälkeen julkisuudessa ilmoitettiin Andersonin peruuttaneen erohakemuksen, mutta helmikuussa 2008 Foxnewsin mukaan Anderson kuitenkin haki avioliiton mitätöimistä uskottomuuden takiahttp://www.foxnews.com/story/0,2933,332894,00.html. Maaliskuussa 2008 myös Salomon liiton peruuttamista samoin perustein. 25. maaliskuuta 2008 liiton purku vahvistettiin oikeudessa. == Pokerinpelaajana == Rick Salomon on saavuttanut jonkin verran menestystä pokerinpelaajana. Hän sijoittui rahoille WSOP:n pääturnauksessa vuonna 2006 ja voitti Bellagio Cup II 1000 dollarin no limit turnauksen heinäkuussa 2006. Salomon on mukana PokerStarsin The Big Game -tv-pokeriohjelman toisella tuotantokaudella. Salomon tunnetaan myös suurten panosten kotipelien järjestäjänä. Peleihin ovat osallistuneet monet julkisuuden henkilöt kuten Tobey Maguire ja Ben Affleck. == Lähteet == == Aiheesta muualla == * * Luokka:Yhdysvaltalaiset pokerinpelaajat Luokka:Yhdysvaltalaiset julkisuuden henkilöt Luokka:Vuonna 1968 syntyneet Luokka:Elävät henkilöt
Cave

Cave voi viitata seuraaviin asioihin: ==Henkilöitä== *Edward Cave, englantilainen kustantaja *Jessie Cave, englantilainen näyttelijä *Nick Cave, australialainen muusikko ==Muita merkityksiä== *Cave, kaupunki Italiassa *Cave, Musen single *The Cave, Pijallin albumi *The Cave, elokuva vuodelta 2005 *The Cave, videopeli eo:Peştera hu:Peștera (egyértelműsítő lap) ro:Peștera (dezambiguizare)
Mudit

Mudit voi tarkoittaa: * mudia, unkarilaista paimenkoirarotua * MUDeja, verkossa toimivia, yleensä tekstipohjaisia pelejä tai virtuaaliympäristöjä